**Høringssvar (sagsnr. 2023-3961) Ren- og Moskuskvoter, Sommer- og Efterår 2023:**

Jeg kan kun udtale mig om de regioner og forvaltningsområder jeg arbejder i og færdes i - Sommer og Vinter.

Rensdyr:

Region 2: Sisimiut- Kangerlussuaq

Sidste år (2022) var der stadig mange rensdyr at se. Her i Vinter 2023 er der døde masser af rensdyr her ved Kangerlussuaq p.g.a af unormal meget is i fjelde og dale så det har været svært for dem at finde føde og der er mange rensdyr der er faldet ned at skrænter og slået sig ihjel.

Jeg kan godt forstå, at APN for at få overblik over hvor mange rensdyrlicenser der anvendes løbende, vil indføre at Erhvervsfangere og Hobbyjægere kun vil kunne få udleveret én licens ad gangen, før man kan få en ny udleveret.

Det ville være ønskeligt at gøre det muligt for især Erhvervsfangere at få nye licenser hver dag hele ugen, som det er i dag kan man få udleveret licenser 4 dage om ugen og først efter kl. 10 om formiddagen.

Jagtperioder Rensdyr:

Mht. Hobbyjægernes jagtperiode, foreslår jeg at den går fra 1. August til 30. September det må være længe nok til at skaffe vinterforråd så undgår man også helt at der er hobbyjægere der ved en fejl kommer til at skyde Rensdyrtyrene i Brunst i Oktober.

Moskusokser:

Forvaltningsområde Maniitsoq

Her bliver der foreslået fri kvote til både Erhvervs- og Fritidsfangst i samtlige områder; 1,2,3 og 4.

Jeg er meget uenig og mener der skal sættes kvoter på, både på Erhvervs- og Fritidsfangst.

Der er nok desværre ikke så mange moskusokser som tællingerne i 2018/2019 har vist.

Jeg er alvorligt bange for at der er lavet en regnefejl – jeg kan ikke få det til at stemme med det jeg ser - i de seneste 2 års vinterjagt har jeg været i samtlige områder – som jeg ser det bliver der skudt flere end der bliver født og hvis ikke der bliver styr på det - går det galt.

Moskusokser:

Forvaltningsområde Sisimiut

Det er godt den er kvoteret men personligt mener jeg - hvis man havde ventet med at åbne for jagten her - måske bare 5 år – så ville bestanden havde vokset sig så stor at rigtigt mange jægere kunne få glæde af det og man kunne mindske jagttrykket i jagtområderne Syd for Kangerlussuaq der som sagt er presset.

Med Venlig Hilsen

Karsten Lings

Den 26. Maj 2023, Kangerlussuaq